Document ID: 31990R3416

ΚΑΝΟΝΙΣΜΟΣ (ΕΟΚ) αριθ. 3416/90 ΤΟΥ ΣΥΜΒΟΥΛΙΟΥ της 27ης Νοεμβρίου 1990 περί εισαγωγής της κοινοτικής ενίσχυσης στην κατανάλωση ελαιολάδου στην Ισπανία και την Πορτογαλία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 και το άρθρο 234 παράγραφος 2,
την πρόταση της Επιτροπής,
Εκτιμώντας:
ότι το άρθρο 95 παράγραφος 1 και το άρθρο 293 παράγραφος 1 της πράξης προσχώρησης προβλέπουν ότι η κοινοτική ενίσχυση στην κατανάλωση ελαιολάδου, η οποία κατωτέρω ονομάζεται «ενίσχυση», εισάγεται στην Ισπανία και την Πορτογαλία από την 1η Ιανουαρίου 1991, σύμφωνα με ρυθμό που θα καθοριστεί, στον αναγκαίο βαθμό για να καταλήξει στο κοινό επίπεδο στο τέλος της περιόδου εφαρμογής των μεταβατικών μέτρων 7 ότι συντρέχει, ως εκ τούτου, λόγος να καθοριστεί το ποσό της ενίσχυσης που ισχύει για την Ισπανία και την Πορτογαλία από την 1η Ιανουαρίου 1991 καθώς και ο ρυθμός προσέγγισης του ποσού αυτού προς το κοινό επίπεδο της ενίσχυσης 7 ότι, ωστόσο, μεταβατικά μέτρα δύνανται να αποδειχθούν αναγκαία, για περιορισμένο χρονικό διάστημα, ώστε να αποφευχθούν σοβαρές διαταραχές στην αγορά του ελαιολάδου στα δύο ενδιαφερόμενα κράτη μέλη και έχοντας υπόψη τα μεταβατικά μέτρα που λαμβάνονται στον τομέα των σπερμάτων ηλιοτροπίου 7 ότι, προκειμένου να αποφευχθεί μείωση της κατανάλωσης του ελαιολάδου στην Ισπανία και την Πορτογαλία μετά το τέλος της περιόδου standstill, ενδείκνυται να εισαχθεί η ενίσχυση στα εν λόγω κράτη μέλη σε επίπεδο που να επιτρέπει τη σταδιακή τροποποίηση της σχέσης τιμών του ελαιολάδου και των ανταγωνιστικών ελαίων 7 ότι, σύμφωνα με το άρθρο 4 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), η αντιπροσωπευτική τιμή της αγοράς μπορεί να τροποποιηθεί, υπό ορισμένες προϋποθέσεις, κατά τη διάρκεια της περιόδου εμπορίας, με αποτέλεσμα την τροποποίηση της ενίσχυσης 7 ότι, σ' αυτήν την περίπτωση, τα ποσά της ενίσχυσης που χορηγούνται στην Ισπανία και την Πορτογαλία πρέπει να προσαρμοστούν για να ληφθεί υπόψη η τροποποίηση της τιμής 7 ότι η προσέγγιση της τιμής παρέμβασης στην Ισπανία και την Πορτογαλία προς το κοινό επίπεδο θα ολοκληρωθεί από την περίοδο εμπορίας 1994/95 7 ότι, ως εκ τούτου, το κοινό επίπεδο της ενίσχυσης πρέπει να εφαρμοστεί στα δύο αυτά κράτη μέλη την ίδια ημερομηνία, έτσι ώστε η τιμή για τον καταναλωτή να είναι η ίδια σε ολόκληρη την Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κοινοτική ενίσχυση στην κατανάλωση ελαιολάδου εισάγεται στην Ισπανία και την Πορτογαλία από την 1η Ιανουαρίου 1991, εκτός μεταβατικών μέτρων τα οποία θεσπίζονται κατ' εφαρμογή των άρθρων 90 και 257 της πράξης προσχώρησης.
Το ποσό της ενίσχυσης ισούται με 43 Ecu/100 kg στην Ισπανία και 48 Ecu/100 kg στην Πορτογαλία. Υπό την επιφύλαξη των μεταβατικών μέτρων που αναφέρει το πρώτο εδάφιο, τα ποσά αυτά ισχύουν για την περίοδο από 1ης Ιανουαρίου έως 31 Οκτωβρίου 1991.
Άρθρο 2
1. Κατά την έναρξη των περιόδων εμπορίας 1991/92, 1992/93 και 1993/94, το ποσό της ενίσχυσης που ισχύει στην Ισπανία και την Πορτογαλία, προσεγγίζει το ποσό της κοινής ενίσχυσης που εφαρμόζεται για τη συγκεκριμένη περίοδο εμπορίας, διαδοχικά κατά το ένα τέταρτο, κατά το ένα τρίτο και κατά το ήμισυ της υφισταμένης διαφοράς μεταξύ εκάστου των ποσών αυτών και του ποσού της κοινής ενίσχυσης.
2. Το επίπεδο της κοινής ενίσχυσης εφαρμόζεται πλήρως στην Ισπανία και την Πορτογαλία από την περίοδο εμπορίας 1994/95.
Άρθρο 3
Σε περίπτωση τροποποιήσεων της αντιπροσωπευτικής τιμής της αγοράς, κατά τη διάρκεια της περιόδου εμπορίας, τα ποσά της ενίσχυσης που χορηγούνται στην Ισπανία και την Πορτογαλία προσαρμόζονται σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ, προκειμένου να ληφθεί υπόψη η τροποποίηση της εν λόγω τιμής.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Νοεμβρίου 1990.

Labels: 3
17
19
18